pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.ชี้โรคไข้หวัดใหญ่ป้องกันได้ด้วย มาตรการ ปิด ล้าง เลี่ยง หยุด
วันพุธที่ 22 สิงหาคม 2561
สธ.ชี้โรคไข้หวัดใหญ่ป้องกันได้ด้วย มาตรการ ปิด ล้าง เลี่ยง หยุด
กระทรวงสาธารณสุข ชี้โรคไข้หวัดใหญ่ป้องกันได้  ด้วยมาตรการ ปิด ล้าง เลี่ยง หยุด โรคนี้รักษาได้ ที่สําคัญคือ การป้องกันโรคแทรกซ้อน โดยเฉพาะในกลุ่มเสี่ยง
กระทรวงสาธารณสุข ชี้โรคไข้หวัดใหญ่ป้องกันได้ ด้วยมาตรการ ปิด ล้าง เลี่ยง หยุด โรคนี้รักษาได้ ที่สําคัญคือ การป้องกันโรคแทรกซ้อน โดยเฉพาะในกลุ่มเสี่ยง เด็กเล็ก ผู้ป่วยโรคเรื้อรัง ผู้สูงอายุ หากสงสัยป่วยโรคไข้หวัดใหญ่ หรือป่วยเกิน 48 ชั่วโมง อาการไม่ดีขึ้น ให้รีบพบแพทย์ทันที
นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่าขณะนี้ประเทศไทยมีสภาพอากาศแปรปรวน หลายพื้นที่มีมีฝนตกสลับอากาศร้อน ส่งผลให้กลุ่มเสี่ยง เด็กเล็ก ผู้สูงอายุและผู้มีโรคประจําตัว เสี่ยงเจ็บป่วยด้วยโรคที่พบบ่อยคือโรคไข้หวัดใหญ่ โรคนี้รักษาได้ไม่เป็นอันตรายร้ายแรง อาการของโรคมักจะเกิดขึ้นทันทีทันใดด้วยอาการไข้สูง ตัวร้อน หนาว ปวดเมื่อยตามกล้ามเนื้อมาก ปวดศีรษะ อ่อนเพลีย เบื่ออาหาร คัดจมูก มีน้ํามูกใสๆ ไอ ไข้ ประมาณ 2–4 วันและค่อย ๆ ลดลง อาการจะค่อยๆ ดีขึ้น โดยโรคแทรกซ้อนที่พบบ่อยในกลุ่มเสี่ยง คือ โรคปอดบวม ผู้ป่วยจะมีไข้สูงหนาวสั่น ไอมีเสมหะสีเหลืองหรือเขียว หายใจเหนื่อยหอบ
นายแพทย์โอภาสกล่าวต่อว่า ได้กําชับสํานักงานสาธารณสุขทุกจังหวัดทั่วประเทศ ประชาสัมพันธ์ย้ําเตือนให้ความรู้ประชาชนในการป้องกันการเจ็บป่วย ด้วยมาตรการ ปิด ล้าง เลี่ยง หยุด คือ ปิดปากจมูกเมื่อป่วย ไอ จาม สวมหน้ากากอนามัย หรือไอใส่ต้นแขนตนเอง ล้างมือบ่อย ๆ ก่อนรับประทานอาหาร หลังไอ จาม หรือสั่งน้ํามูก เลี่ยงการอยู่ใกล้ผู้มีอาการป่วย มีไข้ ไอ จาม หรืออยู่ในสถานที่คนมาอยู่รวมกันจํานวนมาก ให้หยุดงาน หยุดเรียน หยุดกิจกรรมกับผู้อื่นเมื่อป่วย เพื่อให้หายป่วยเร็ว และไม่แพร่เชื้อให้คนอื่น รวมทั้งให้โรงพยาบาลทุกแห่งดูแลรักษาผู้ป่วยตามมาตรฐานการรักษา ป้องกันการเกิดโรคแทรกซ้อน
“ในกรณีที่มีข่าวพบผู้เสียชีวิตจากโรคไข้หวัดใหญ่ที่จังหวัดอุทัยธานีนั้น ให้สํานักระบาดวิทยาลงพื้นที่สอบสวนหาสาเหตุการเสียชีวิต อย่างไรก็ตาม ขอให้ประชาชน ยึดหลักสุขอนามัยที่ดี หมั่นล้างมือด้วยน้ําและสบู่ หลีกเลี่ยงคลุกคลีกับผู้ป่วย ไม่ใช้ของใช้ร่วมกับผู้ป่วย ไม่อยู่ในที่ที่มีผู้คนแออัดและอากาศถ่ายเท เป็นเวลานาน สวมเสื้อผ้าหนาๆ ให้ความอบอุ่นร่างกายอย่างเพียงพอ ออกกําลังกายอย่างสม่ําเสมอ กินร้อน ช้อนกลาง ล้างมือดื่มน้ําอย่างน้อยวันละ 6-8 แก้วหากสงสัยป่วยโรคไข้หวัดใหญ่ หรือป่วยเกิน 48 ชั่วโมง อาการไม่ดีขึ้น เหนื่อยง่าย หรืออยู่ในกลุ่มเสี่ยง ควรพบแพทย์ทันทีเพื่อรับการรักษาป้องกันภาวะแทรกซ้อนโรค สามารถสอบถามข้อมูลเพิ่มเติมได้ที่ สายด่วนกรมควบคุมโรค โทร 1422” นายแพทย์โอภาส กล่าว
ข้อมูลจากสํานักระบาดวิทยา กรมควบคุมโรค ตั้งแต่ต้นปีนี้ถึงปัจจุบันพบผู้ป่วยแล้วเกือบ 90,000 คน เสียชีวิต 12 ราย เฉพาะเดือนกรกฎาคมเดือนเดียว พบผู้ป่วย 16,056 คน เสียชีวิต 2 ราย
***************************************** 22 สิงหาคม 2561
รัฐบาลไทย-ข่าวทำเนียบรัฐบาล-ทส.จัดพิธีรับพระราชทานพระบรมฉายาลักษณ์ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เนื่องในโอกาสมหามงคลพระราชพิธีบรมราชาภิเษก พุทธศักราช 2562
วันพฤหัสบดีที่ 19 ธันวาคม 2562
ทส.จัดพิธีรับพระราชทานพระบรมฉายาลักษณ์ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เนื่องในโอกาสมหามงคลพระราชพิธีบรมราชาภิเษก พุทธศักราช 2562
ทส.จัดพิธีรับพระราชทานพระบรมฉายาลักษณ์ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เนื่องในโอกาสมหามงคลพระราชพิธีบรมราชาภิเษก พุทธศักราช 2562
ทส.จัดพิธีรับพระราชทานพระบรมฉายาลักษณ์ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เนื่องในโอกาสมหามงคลพระราชพิธีบรมราชาภิเษก พุทธศักราช 2562
กระทรวงทรัพยากรธรรมชาติและสิ่งแวดล้อม ร่วมใจกันแสดงความจงรักภักดี จัดพิธีรับพระราชทานพระบรมฉายาลักษณ์ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ให้กับผู้บริหารระดับสูง หัวหน้าส่วนราชการระดับกรม และหัวหน้าส่วนราชการระดับสํานัก/กอง เพื่อน้อมสํานึกในพระมหากรุณาธิคุณอันหาที่สุดมิได้ และเฉลิมพระเกียรติพระบาทสมเด็จพระเจ้าอยู่หัวเนื่องในโอกาสพระราชพิธีบรมราชาภิเษก พุทธศักราช 2562
วันนี้ (19 ธันวาคม 2562) เวลา 10.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในพิธีรับพระราชทานพระบรมฉายาลักษณ์ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เนื่องในโอกาสมหามงคลพระราชพิธีบรมราชาภิเษก พุทธศักราช 2562 โดยมี นายยุทธพล อังกินันทน์ ที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม นายธเนศพล ธนบุญยวัฒน์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม และนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม พร้อมด้วยหัวหน้าส่วนราชการระดับกรม และหัวหน้าส่วนราชการระดับสํานัก/กอง ร่วมพิธีอย่างพร้อมเพรียงกัน ณ ห้องอารีย์สัมพันธ์ กรมส่งเสริมคุณภาพสิ่งแวดล้อม
รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวว่า กระทรวงทรัพยากรธรรมชาติและสิ่งแวดล้อม ได้น้อมใจสมัครสมาน และเทิดทูนในพระมหากรุณาธิคุณแห่งใต้ฝ่าละอองธุลีพระบาท ด้วยสํานึกในพระราชปณิธานพระราชกรณียกิจน้อยใหญ่ ที่ใต้ฝ่าละอองธุลีพระบาททรงบําเพ็ญปฏิบัติด้วยน้ําพระราชหฤทัยเปี่ยมล้น จึงได้ดําเนิน “โครงการจัดพิมพ์พระบรมฉายาลักษณ์พระบาทสมเด็จพระเจ้าอยู่หัว เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก พุทธศักราช 2562”เพื่อร่วมเฉลิมฉลองในวาระสําคัญนี้ และนับเป็นพระมหากรุณาธิคุณสูงสุด ที่ได้ทรงพระราชทานพระบรม ราชานุญาต ให้กระทรวงทรัพยากรธรรมชาติและสิ่งแวดล้อม เชิญพระบรมฉายาลักษณ์ของพระบาทสมเด็จพระเจ้าอยู่หัว ที่ฉายกับสมเด็จพระนางเจ้าฯ พระบรมราชินี ไปจัดพิมพ์แผ่นภาพ ขนาด 8.25x11.75 นิ้ว จํานวน 243 แผ่น สําหรับพระราชทานแก่หน่วยงานในสังกัดกระทรวงทรัพยากรธรรมชาติและสิ่งแวดล้อม เพื่อให้หน่วยงานในสังกัดกระทรวงฯ ได้มีพระบรมฉายาลักษณ์พระบาทสมเด็จพระเจ้าอยู่หัว และพระฉายาลักษณ์สมเด็จพระนางเจ้าฯ พระบรมราชินี ไว้เคารพสักการะเป็นเครื่องเตือนใจถึงพระมหากรุณาธิคุณเป็นล้นพ้นอันหาที่สุดมิได้ที่มีต่อพสกนิกรชาวไทย ทั้งยังเป็นการแสดงออกถึงความจงรักภักดี และเฉลิมพระเกียรติพระบาทสมเด็จพระเจ้าอยู่หัวเนื่องในโอกาสพระราชพิธีบรมราชาภิเษก พุทธศักราช 2562
รัฐบาลไทย-ข่าวทำเนียบรัฐบาล-พาณิชย์ร่วมกับจังหวัดประจวบ แก้ปัญหาราคาสัปปะรด
วันจันทร์ที่ 8 พฤษภาคม 2560
พาณิชย์ร่วมกับจังหวัดประจวบ แก้ปัญหาราคาสัปปะรด
นางสาววิบูลย์ลักษณ์  ร่วมรักษ์  ปลัดกระทรวงพาณิชย์ เปิดเผยถึงกรณีที่เกษตรกรจังหวัดประจวบคีรีขันธ์ ได้นําผลสัปปะรดออกแจกฟรีเนื่องจากโรงงานไม่รับซื้อ ว่า ได้สั่งการให้พาณิชย์จังหวัดประจวบคีรีขันธ์ตรวจสอบข้อเท็จจริงและเร่งดําเนินการช่วยเหลือ
โดยเมื่อวันที่ 3 พฤษภาคมที่ผ่านมาผู้ว่าราชการจังหวัดประจวบคีรีขันธ์ได้มีการประชุมคณะกรรมการไตรภาคีส่งเสริมและพัฒนาสัปปะรด โดยมีตัวแทนเกษตรกร ตัวแทนโรงงาน และส่วนราชการที่เกี่ยวข้องเข้าร่วมประชุมเพื่อหาแนวทางแก้ไขปัญหาราคาสัปปะรด ผลการประชุม พบสาเหตุจากสต็อกของแต่ละโรงงานในขณะนี้มีจํานวนสูงยังไม่สามารถระบายได้เนื่องจากต่างประเทศชะลอการสั่งซื้อ จึงทําให้ไม่สามารถซื้อสัปปะรดในปริมาณมากได้ ประกอบกับในช่วงนี้ผลผลิตออกสู่ตลาดมาก และสภาวะอากาศที่ร้อนและมีฝนตกทําให้สัปปะรดแกน คุณภาพจึงไม่อยู่ในเกณฑ์ที่โรงงานกําหนด
อย่างไรก็ตาม คณะกรรมการไตรภาคีฯ ได้ขอความร่วมมือจากโรงงานให้ยืนราคารับซื้อสัปปะรดผลใหญ่ในราคา 5 บาท/กิโลกรัม โดยให้ตรึงราคาดังกล่าวเป็นเวลา 15 วัน และขอให้ โรงงานบริหารจัดการเรื่องการจัดคิวของเกษตรกร รวมทั้งขอความร่วมมือจากเกษตรกรตัดสัปปะรดที่มีคุณภาพตามเกณฑ์ที่โรงงานกําหนดและลดการใช้สารเคมีในช่วงที่จะตัดผลผลิตเข้าสู่โรงงาน
จังหวัดประจวบฯ มีพื้นที่ปลูกสัปปะรด จํานวน 486,386 ไร่ ผลผลิตจํานวน 1,110,319 ตัน ผลผลิตเฉลี่ย 4,390 กิโลกรัม/ไร่ มีเกษตรกร จํานวน 12,467 ราย ราคาสัปปะรดผลใหญ่หน้าโรงงาน ณ วันที่ 4 พ.ค. ราคา 4.40-5.20 บาท /กิโลกรัม
ทั้งนี้ ปลัดกระทรวงพาณิชย์ได้กําชับให้พาณิชย์จังหวัดทั่วประเทศติดตามสถานการณ์สินค้าเกษตรในพื้นที่อย่างใกล้ชิด ต้องรู้ข้อมูล มีการเตรียมการล่วงหน้าก่อนที่ผลผลิตแต่ละพื้นที่จะออกสู่ตลาด
รัฐบาลไทย-ข่าวทำเนียบรัฐบาล-การปฏิบัติพิธีการศุลกากรในการนำเข้าหน้ากากอนามัยและวัตถุดิบที่นำเข้ามาเพื่อผลิต โดยขอใช้สิทธิยกเว้นอากร [กระทรวงการคลัง]
วันเสาร์ที่ 28 มีนาคม 2563
การปฏิบัติพิธีการศุลกากรในการนําเข้าหน้ากากอนามัยและวัตถุดิบที่นําเข้ามาเพื่อผลิต โดยขอใช้สิทธิยกเว้นอากร [กระทรวงการคลัง]
การปฏิบัติพิธีการศุลกากรในการนําเข้าหน้ากากอนามัยและวัตถุดิบที่นําเข้ามาเพื่อผลิต โดยขอใช้สิทธิยกเว้นอากร ตามประกาศกระทรวงการคลัง
รัฐบาลไทย-ข่าวทำเนียบรัฐบาล-นายกรัฐมนตรี กำชับอำนวยความสะดวกการเดินทางขากลับ เตือนเมาไม่ขับ-ไม่ขับรถเร็ว เพื่อความปลอดภัย
วันอังคารที่ 1 มกราคม 2562
นายกรัฐมนตรี กําชับอํานวยความสะดวกการเดินทางขากลับ เตือนเมาไม่ขับ-ไม่ขับรถเร็ว เพื่อความปลอดภัย
นายกรัฐมนตรี กําชับอํานวยความสะดวกการเดินทางขากลับ เตือนเมาไม่ขับ-ไม่ขับรถเร็ว เพื่อความปลอดภัย
วันนี้ (1 มกราคม 2562) นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี กําชับให้เจ้าหน้าที่พลเรือน ตํารวจ ทหาร และอาสาสมัคร บูรณาการอํานวยความสะดวกในการเดินทางขากลับของประชาชน และขอความร่วมมือผู้ใช้รถใช้ถนนปฏิบัติตามกฎจราจรและคําแนะนําของเจ้าหน้าที่เพื่อป้องกันอุบัติเหตุที่อาจเกิดขึ้นได้ เนื่องจากจะมีปริมาณรถหนาแน่นเป็นพิเศษ
"นายกฯ ให้ความสําคัญกับรถโดยสารสาธารณะ เพราะต้องรับผิดชอบชีวิตผู้โดยสารจํานวนมาก ดังนั้น จึงต้องตรวจสอบสภาพรถให้อยู่ในสภาพดี และคนขับต้องไม่ดื่มสุราหรือขับรถเร็ว ซึ่งเป็นสาเหตุของการเกิดอุบัติเหตุในช่วงเทศกาลมากที่สุด"
โฆษกประจําสํานักนายกรัฐมนตรีกล่าวอีกว่า นายกรัฐมนตรีขอให้ผู้ที่เกี่ยวข้องดูแลความปลอดภัยตามสถานีขนส่งต่าง ๆ ด้วย เพราะอาจเป็นช่วงที่มิจฉาชีพถือโอกาสก่อเหตุได้ นอกจากนี้ ยังได้ขอบคุณเจ้าหน้าที่ทุกฝ่ายที่ทุ่มเทเสียสละ ปฏิบัติงานในช่วงปีใหม่ เพื่อความสุขของคนไทยทุกคน
-------------------------------------------
รัฐบาลไทย-ข่าวทำเนียบรัฐบาล-กระทรวงพาณิชย์ชี้แจง ประเด็นปัญหาต่างชาติยื่นจดทะเบียนสิทธิบัตรสารจากกัญชา
วันจันทร์ที่ 19 พฤศจิกายน 2561
กระทรวงพาณิชย์ชี้แจง ประเด็นปัญหาต่างชาติยื่นจดทะเบียนสิทธิบัตรสารจากกัญชา
กระทรวงพาณิชย์ชี้แจง ประเด็นปัญหาต่างชาติยื่นจดทะเบียนสิทธิบัตรสารจากกัญชา ยืนยันการพิจารณาคําขอที่เกี่ยวกับสารสกัดกัญชาตามธรรมชาติ กรมทรัพย์สินทางปัญญาจะดําเนินการตามกฎหมายสิทธิบัตรด้วยความรอบคอบ รัดกุมและเป็นธรรมแก่ทุกฝ่าย
วันที่ 12 พฤศจิกายน 2561 นายทศพล ทังสุบุตร อธิบดีกรมทรัพย์สินทางปัญญา กระทรวงพาณิชย์ ชี้แจงประเด็น ปัญหาต่างชาติยื่นจดทะเบียนสิทธิบัตรสารจากกัญชา ตามที่เว็บไซต์มติชน/เว็บไซต์ผู้จัดการ/เว็บไซต์ไทยรัฐ ได้เสนอข่าวเกี่ยวกับข้อกังวลของนักวิจัยไทยต่อการเข้ามายื่นจดสิทธิบัตรสารสกัดกัญชาตามธรรมชาติของบริษัทต่างชาติในประเทศไทย
กรมทรัพย์สินทางปัญญาขอชี้แจงว่า
1. การยื่นคําขอรับสิทธิบัตรเป็นสิทธิที่ผู้ประดิษฐ์จะพึงดําเนินการได้ตามกฎหมายสิทธิบัตร หากคําขอสิทธิบัตรมีเอกสารครบถ้วนถูกต้อง เจ้าหน้าที่ก็จะต้องรับคําขอไว้ส่งให้ผู้ตรวจสอบสิทธิบัตรพิจารณาต่อไป ไม่สามารถปฏิเสธการรับคําขอไปตั้งแต่ต้น แต่ไม่ได้หมายความว่าคําขอที่ได้รับไว้นั้นจะได้รับการจดสิทธิบัตร เนื่องจากคําขอดังกล่าวจะต้องถูกพิจารณาตามเงื่อนไขและขั้นตอนของกฎหมายสิทธิบัตรก่อนว่า สามารถจะรับจดทะเบียนได้หรือไม่ และคําขอรับสิทธิบัตรจะยังไม่ได้รับความคุ้มครองจนกว่าจะได้รับการจดทะเบียน เรื่องนี้เป็นไปตามมาตรฐานและแนวทางปฏิบัติของสํานักงานทรัพย์สินทางปัญญาของประเทศต่าง ๆ อยู่แล้ว
2. สารสกัดจากกัญชาตามธรรมชาติเป็นสารสกัดจากพืช เป็นสิ่งที่กฎหมายสิทธิบัตรของไทยไม่ให้ความคุ้มครองอยู่แล้ว จึงเป็นไปไม่ได้ที่จะได้รับสิทธิบัตร ดังนั้น ข้อกังวลที่ว่าบริษัทต่างชาติจะได้รับสิทธิบัตรในสารสกัดกัญชาธรรมชาติจึงไม่อาจเกิดขึ้นได้
3. สําหรับข้อกังวลที่ว่า การปลดล็อกกฎหมายเพื่อให้มีการวิจัยและพัฒนาการใช้กัญชาทางการแพทย์ของไทยจะไม่มีประโยชน์เนื่องจากมีบริษัทต่างชาติได้ยื่นคําขอรับสิทธิบัตรสารสกัดกัญชาตามธรรมชาติแล้วนั้น กรมทรัพย์สินทางปัญญาเน้นย้ําว่า สารสกัดจากกัญชาซึ่งเป็นสารสกัดจากพืช จะไม่ได้รับความคุ้มครองตามกฎหมายสิทธิบัตรไทย นั่นหมายถึง จะไม่มีผู้หนึ่งผู้ใดเป็นเจ้าของสิทธิในสารสกัดจากกัญชาตามธรรมชาติ ตามกฎหมายสิทธิบัตร ทุกคนในประเทศไทยมีสิทธิที่จะวิจัยและนํามาใช้ประโยชน์ได้ การวิจัยและพัฒนาในผลิตภัณฑ์ยาที่มีพื้นฐานจากสารสกัดกัญชาตามธรรมชาติ เช่น ตํารับยา หรือสารสังเคราะห์ชนิดใหม่ที่ดัดแปลงจากสารสกัดกัญชาตามธรรมชาติจนมีฤทธิ์ทางยาเหนือกว่าสารสกัดกัญชาตามธรรมชาติ รวมถึงวิธีการพัฒนาสายพันธุ์พืชกัญชาเป็นสิ่งที่ควรส่งเสริมและให้ความสําคัญอย่างยิ่ง เนื่องจากเป็นแนวทางที่ทั่วโลกให้ความสําคัญในการวิจัยและพัฒนาอยู่ในปัจจุบัน การปลดล็อกให้ใช้กัญชาเพื่อประโยชน์ทางการแพทย์ดังกล่าว จึงเป็นประโยชน์อย่างยิ่งในการสร้างโอกาสที่จะทําให้นักวิจัยไทยพัฒนาองค์ความรู้เพื่อใช้ในการพัฒนาและต่อยอดผลิตภัณฑ์ยาที่มีพื้นฐานจากสารสกัดกัญชาตามธรรมชาติ ซึ่งนักวิจัยไทยยังสามารถนําการประดิษฐ์ เช่น ตํารับยา สารสังเคราะห์ชนิดใหม่ หรือวิธีการพัฒนาสายพันธุ์พืชกัญชา จากการวิจัยของตนมาขอจดสิทธิบัตรได้อีกด้วย อันจะเป็นการสร้างมูลค่าเพิ่มให้กับผลิตภัณฑ์ยา
ทั้งนี้ การพิจารณาคําขอที่เกี่ยวกับสารสกัดกัญชาตามธรรมชาติดังกล่าว กรมทรัพย์สินทางปัญญาจะดําเนินการตามกฎหมายสิทธิบัตรด้วยความรอบคอบรัดกุมและเป็นธรรมแก่ทุกฝ่าย และยินดีเปิดรับข้อมูลและหลักฐานทางวิชาการจากทุกภาคส่วนเพื่อใช้ประกอบการพิจารณา เพื่อให้ระบบสิทธิบัตรของไทยเป็นที่ยอมรับในระดับสากล และเป็นพื้นฐานของการพัฒนาเศรษฐกิจของประเทศต่อไป
รัฐบาลไทย-ข่าวทำเนียบรัฐบาล-มท. 1 ลุยขับเคลื่อนโครงการไทยนิยม ยั่งยืน ประชุม VCS ผู้ว่า ฯ นายอำเภอทั่วประเทศ
วันพฤหัสบดีที่ 15 กุมภาพันธ์ 2561
มท. 1 ลุยขับเคลื่อนโครงการไทยนิยม ยั่งยืน ประชุม VCS ผู้ว่า ฯ นายอําเภอทั่วประเทศ
มท. 1 ลุยขับเคลื่อนโครงการไทยนิยม ยั่งยืน ประชุม VCS ผู้ว่า ฯ นายอําเภอทั่วประเทศ
วันนี้ (13 กุมภาพันธ์ 2561) เวลา 14.30 น. ณ ห้องประชุมราชสีห์กระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทยเป็นประธานการประชุมซักซ้อมแนวทางการขับเคลื่อนการพัฒนาประเทศตามโครงการไทยนิยมยั่งยืน ร่วมกับหน่วยงานที่เกี่ยวข้องผ่านระบบวีดิทัศน์ทางไกล (VideoConference) ซักซ้อมการดําเนินการโครงการฯให้กับคณะกรรมการขับเคลื่อนการพัฒนาประเทศสู่ความยั่งยืน ระดับจังหวัดและระดับอําเภอทั่วประเทศ
พลเอก อนุพงษ์ เผ่าจินดา รัฐมนตรีว่าการกระทรวงมหาดไทยกล่าวว่าการดําเนินงานโครงการไทยนิยมยั่งยืนแบ่งเป็น 2 ส่วนส่วนแรกคือการบริหารแบบ ‘ไทยนิยม’ เป็นการบริหารระดับบนไปสู่ระดับพื้นที่จังหวัด อําเภอ ตําบล หมู่บ้าน ชุมชน ตามลําดับและส่วนที่เป็นโครงการไทยนิยม ยั่งยืน เน้นเรื่องเศรษฐกิจ สังคมและความมั่นคง โดยให้จังหวัด และอําเภอกํากับดูแล สร้างความเข้าใจให้ความรู้ทีมขับเคลื่อนการพัฒนาประเทศไทยตามโครงการไทยนิยมยั่งยืนระดับตําบล โดยจะมีการลงพื้นที่ครั้งที่ 1 ในวันที่ 21 กุมภาพันธ์ 2561เพื่อเข้าไปพูดคุยถึงชีวิตความเป็นอยู่ที่เรียกว่าการปรับทุกข์ผูกมิตรและหาทางแก้ไขปัญหา หรือพัฒนาตามความต้องการของประชาชนในพื้นที่ร่วมกับชุดทํางานของแต่ละหน่วยราชการซึ่งมีหน้าที่จัดทําแผนงาน/โครงการและดําเนินการในพื้นที่จนกว่าดําเนินการเบิกจ่ายโครงการแล้วเสร็จภายใต้กรอบวาระงานสําคัญ10 เรื่อง
จากนั้น หน่วยงานที่ได้รับการจัดสรรงบประมาณรายจ่ายเพิ่มเติมประจําปีงบประมาณ พ.ศ. 2561 ได้ชี้แจงแนวทางการดําเนินการและการลงพื้นที่ร่วมกับทีมระดับตําบล ภายใต้ 3 แผนงาน ได้แก่แผนงานพัฒนาเศรษฐกิจฐานราก ยกระดับสวัสดิการ ส่งเสริมและพัฒนาศักยภาพสร้างโอกาสในอาชีพและการจ้างงาน แผนงานพัฒนาเชิงพื้นที่สร้างโอกาสการเข้าถึงแหล่งเงินทุนสนับสนุนวิสาหกิจชุมชนที่มีความเชื่อมโยงเป็นเครือข่ายและส่งเสริมการท่องเที่ยวชุมชนและแผนงานปฏิรูปโครงสร้างการผลิตภาคการเกษตรทั้งระบบภายใต้กรอบวาระงานสําคัญที่ 2 คนไทยไม่ทิ้งกัน และวาระงานสําคัญที่ 3ชุมชนอยู่ดีมีสุข เพื่อให้คณะกรรมการ ฯ ระดับจังหวัด ระดับอําเภอเข้าใจแนวทางการเชื่อมโยงการดําเนินการและสามารถถ่ายทอดให้กับทีมขับเคลื่อนฯ ระดับตําบล/ชุมชนในเทศบาล/ชุมชนในกทม. จํานวน 7,663 ทีมได้รับทราบและพร้อมในการลงพื้นที่ปฏิบัติงานในหมู่บ้าน
สุดท้าย พลเอก อนุพงษ์ ฯ ได้เน้นย้ําถึงหลักการของโครงการไทยนิยมยั่งยืน เป็นโครงการที่จะมุ่งพัฒนาประเทศ ลดความเหลื่อมล้ําและพัฒนาคุณภาพชีวิตของประชาชน
ซึ่งโครงการนี้ถือว่าเป็นโครงการของทุกหน่วยงานที่จะต้องบูรณาการทํางานร่วมกันเพื่อแก้ไขปัญหาความต้องการของประชาชนอย่างยั่งยืน.
ครั้งที่ 29/2561
กองสารนิเทศ สํานักงานปลัดกระทรวงมหาดไทย
รัฐบาลไทย-ข่าวทำเนียบรัฐบาล-ผลการจำหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2560 ครั้งที่ 1  ตั้งแต่วันที่ 13 ธันวาคม 2559 – 16 มกราคม 2560
วันศุกร์ที่ 20 มกราคม 2560
ผลการจําหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2560 ครั้งที่ 1  ตั้งแต่วันที่ 13 ธันวาคม 2559 – 16 มกราคม 2560
พันธบัตรออมทรัพย์ของกระทรวงการคลัง ในปีงบประมาณ พ.ศ. 2560 ครั้งที่ 1
ตามที่กระทรวงการคลังโดยสํานักงานบริหารหนี้สาธารณะได้ดําเนินการกู้เงินเพื่อชดเชยการขาดดุลงบประมาณ ในปีงบประมาณ พ.ศ. 2560 โดยการออกพันธบัตรออมทรัพย์ของกระทรวงการคลัง ในปีงบประมาณ พ.ศ. 2560 ครั้งที่ 1 จํานวนรวม 15,000 ล้านบาท แบ่งเป็น 2 รุ่น คือ รุ่นอายุ 3 ปี (SB19DA) อัตราดอกเบี้ยแบบคงที่ร้อยละ 2.00 ต่อปี และรุ่นอายุ 7 ปี (SB23DA) อัตราดอกเบี้ยแบบคงที่ร้อยละ 2.56 ต่อปี จําหน่ายระหว่างวันที่ 13 ธันวาคม 2559 – 21 เมษายน 2560 เพื่อเป็นการส่งเสริมการออมของนักลงทุนรายย่อย และประชาชนทั่วไป และเป็นทางเลือกในการลงทุนที่มั่นคงไม่มีความเสี่ยงได้รับดอกเบี้ยเป็นผลตอบแทนที่แน่นอนในอัตราที่สูงกว่าอัตราดอกเบี้ยเงินฝาก นั้น
สํานักงานบริหารหนี้สาธารณะขอแจ้งผลการจําหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2560 ครั้งที่ 1 โดยเป็นยอดสะสมตั้งแต่วันที่ 13 ธันวาคม 2559 – 16 มกราคม 2560 ดังนี้
หน่วย : ล้านบาท
ตัวแทนจําหน่าย วงเงิน
ที่ได้รับจัดสรร ยอดสะสมตั้งแต่วันที่
13 ธ.ค. 59–16 ม.ค. 60 %ของวงเงินที่ได้รับจัดสรร วงเงินจําหน่ายคงเหลือ
ณ วันที่ 16 ม.ค. 60
1. ธนาคารกรุงเทพ จํากัด (มหาชน) 4,200 1,642.821 39% 2,557.179
2. ธนาคารกรุงไทย จํากัด (มหาชน) 5,100 3,192.434 63% 1,907.566
3. ธนาคารกสิกรไทย จํากัด (มหาชน) 2,700 945.497 35% 1,754.503
4. ธนาคารไทยพาณิชย์ จํากัด (มหาชน) 3,000 1,108.269 37% 1,891.731
รวม 15,000 6,889.021 46% 8,110.979
ผู้ที่สนใจซื้อพันธบัตรสามารถทํารายการซื้อพันธบัตรดังกล่าว ผ่านเคาน์เตอร์ทุกสาขา เครื่องถอนเงินอัตโนมัติ (เครื่อง ATM) และผ่านระบบอินเทอร์เน็ตของธนาคารตัวแทนจําหน่าย 4 แห่ง ประกอบด้วย ธนาคารกรุงเทพ จํากัด (มหาชน) ธนาคารกรุงไทย จํากัด (มหาชน) ธนาคารกสิกรไทย จํากัด (มหาชน) และธนาคารไทยพาณิชย์ จํากัด (มหาชน) ได้จนถึงวันที่ 21 เมษายน 2560 หรือจนกว่าจําหน่ายได้ครบวงเงิน
ผู้ที่สนใจซื้อพันธบัตรสามารถขอรายละเอียดเพิ่มเติมได้ที่ธนาคารตัวแทนจําหน่ายหรือที่ www.bangkokbank.com www.ktb.co.th www.kasikornbank.com www.scb.co.th www.pdmo.go.th www.bot.or.th
จึงขอประกาศให้ทราบโดยทั่วกัน
สํานักจัดการหนี้ 1 ส่วนจัดการเงินกู้รัฐบาล 1 สํานักงานบริหารหนี้สาธารณะ โทร. 0 2265 8050 ต่อ 5307
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-PTTOR จำหน่ายน้ำมันดีเซล บี 20 ให้รถบรรทุกขนส่ง ช่วยเหลือชาวสวนปาล์มไทย
วันจันทร์ที่ 16 กรกฎาคม 2561
PTTOR จําหน่ายน้ํามันดีเซล บี 20 ให้รถบรรทุกขนส่ง ช่วยเหลือชาวสวนปาล์มไทย
PTTOR จําหน่ายน้ํามันดีเซล บี 20 ให้รถบรรทุกขนส่ง ช่วยเหลือชาวสวนปาล์มไทย พร้อมสนับสนุนนโยบายภาครัฐด้านพลังงานทดแทน ด้วยการผลิตน้ํามันดีเซลหมุนเร็ว บี 20 และจําหน่ายให้บริษัทรถบรรทุกขนส่งขนาดใหญ่ที่เข้าร่วมโครงการ 270,000 ลิตรต่อเดือน ช่วยเพิ่มปริมาณการ
ดร.ศิริ จิระพงษ์พันธ์ รัฐมนตรีว่าการกระทรวงพลังงาน เป็นประธานในพิธีเปิดโครงการส่งเสริมการใช้น้ํามันดีเซลหมุนเร็ว บี 20 ณ บริษัท เอส ซี แคริเออร์ จํากัด อําเภอบางละมุง จังหวัดชลบุรี โดยมี นายอรรถพล ฤกษ์พิบูลย์ ประธานเจ้าหน้าที่ปฏิบัติการกลุ่มปิโตรเลียมขั้นปลาย บริษัท ปตท. จํากัด (มหาชน) นางสาวจิราพร ขาวสวัสดิ์ รักษาการแทนประธานเจ้าหน้าที่บริหารและกรรมการผู้จัดการใหญ่ บริษัท ปตท. น้ํามันและการค้าปลีก จํากัด (มหาชน) (PTTOR) นายณัฐภพ รัตนสุวรรณทวี ผู้บริหารบริษัท เอส ซี แคริเออร์ จํากัด ร่วมพิธี
ดร.ศิริ เปิดเผยว่า จากสถานการณ์น้ํามันปาล์มดิบล้นตลาดและมีราคาตกต่ํา กระทรวงพลังงานได้หาแนวทางการช่วยเหลือเกษตรกรผู้ปลูกปาล์มน้ํามันและส่งเสริมการใช้น้ํามันดีเซลหมุนเร็ว บี 20 ซึ่งมีเป้าหมายในการจําหน่ายที่ 15 ล้านลิตรต่อวัน และคาดว่าจะสามารถเพิ่มปริมาณการใช้น้ํามันปาล์มดิบได้มากขึ้น จากเดิม 1.3 ล้านตันต่อปี เป็น 2 ล้านตันต่อปี โดยกําหนดให้ราคาขายปลีกน้ํามัน บี 20 ต่ํากว่าน้ํามันดีเซลหมุนเร็วปกติ 3 บาทต่อลิตร เพื่อช่วยลดค่าใช้จ่ายในส่วนของน้ํามันเชื้อเพลิง ส่งผลต่อการลดต้นทุนการขนส่งสินค้าและค่าโดยสาร รวมถึงค่าครองชีพของประชาชนที่จะลดลงได้อีกด้วย ซึ่งจากการศึกษาทดลองใช้น้ํามัน บี 20 ในรถยนต์บรรทุกขนาดใหญ่บางยี่ห้อบางรุ่น พบว่าไม่มีผลกระทบต่อเครื่องยนต์ อีกทั้งยังทําให้ระบบการเผาไหม้ของเครื่องยนต์สะอาดและเป็นมิตรกับสิ่งแวดล้อม
นางสาวจิราพร กล่าวว่า PTTOR มีความยินดีที่ได้เข้าร่วมโครงการส่งเสริมการใช้น้ํามันดีเซลหมุนเร็ว บี 20 สําหรับรถบรรทุกขนส่งขนาดใหญ่ เพื่อสนับสนุนการใช้พลังงานทดแทนและช่วยเหลือเกษตรกรผู้ปลูกปาล์มน้ํามัน โดย PTTOR ให้ความสําคัญกับกระบวนการควบคุมคุณภาพของกระบวนการผลิต จัดเก็บ และจําหน่ายน้ํามันดีเซลหมุนเร็ว บี 20 ให้ได้มาตรฐานตลอดทั้งกระบวนการ โดยผลิตน้ํามันดีเซลหมุนเร็ว บี 20 จากคลังน้ํามันลําลูกกา จังหวัดปทุมธานีเพียงแห่งเดียว เพื่อสร้างความมั่นใจในคุณภาพและประสิทธิภาพของผลิตภัณฑ์ และได้เริ่มจําหน่ายน้ํามันดีเซลหมุนเร็ว บี 20 แล้วตั้งแต่วันที่ 2 กรกฎาคมที่ผ่านมา รวมจํานวนการผลิตและจําหน่ายน้ํามันทั้งสิ้นประมาณ 270,000 ลิตรต่อเดือน ซึ่งจะช่วยเพิ่มปริมาณการใช้น้ํามันปาล์มดิบซึ่งเป็นวัตถุดิบในการผลิตไบโอดีเซล ประมาณ 30 ตันต่อเดือน หรือ 360 ตันต่อปี และมีแผนจะขยายผลโครงการด้วยการเชิญชวนผู้ประกอบการรถขนส่งรายอื่นเข้าร่วมโครงการ เพื่อเพิ่มปริมาณการใช้ไบโอดีเซลให้มากขึ้นต่อไป
รัฐบาลไทย-ข่าวทำเนียบรัฐบาล-รมช.เกษตรฯ ตรวจเยี่ยมการดำเนินโครงการอนุรักษ์และพัฒนาการผลิตกระบือ
วันศุกร์ที่ 25 มกราคม 2562
รมช.เกษตรฯ ตรวจเยี่ยมการดําเนินโครงการอนุรักษ์และพัฒนาการผลิตกระบือ
รมช.เกษตรฯ ตรวจเยี่ยมการดําเนินโครงการอนุรักษ์และพัฒนาการผลิตกระบือ พร้อมมอบปัจจัยการผลิตเพื่อสนับสนุนการดําเนินงาน อีกทั้งเป็นการสร้างขวัญและกําลังใจให้แก่เกษตรกร
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ตรวจเยี่ยมกลุ่มวิหาสกิจควายแสนรู้ภูมิปัญญาท้องถิ่น ณ บ้านโนนสว่าง โนนอุดม ตําบลนาหว้า อําเภอภูเวียง จังหวัดขอนแก่น ว่า กระทรวงเกษตรและสหกรณ์ ได้ดําเนินโครงการอนุรักษ์และพัฒนาการผลิตกระบือ มีวัตถุประสงค์เพื่อเพิ่มปริมาณกระบือในระบบการผลิต เพื่อปกป้องพันธุ์กระบือเพศเมียวัยเจริญพันธุ์ และเพื่อส่งเสริมและสร้างความเข้มแข็งให้กลุ่มเกษตรกรผู้เลี้ยงกระบืออย่างยั่งยืน มีระยะเวลาดําเนินการในปี 2558 – 2565 (8 ปี ) เป้าหมาย 5,000 ราย (ทั่วประเทศ) ซึ่งการมาตรวจเยี่ยมการดําเนินงานในครั้งนี้เป็นการสร้างขวัญและกําลังใจให้แก่เกษตรกร โดยกรมปศุสัตว์ได้จัดเตรียมปัจจัยการผลิตเพื่อสนับสนุนการดําเนินงาน ได้แก่ 1) หญ้าแพงโกล่าแห้ง จํานวน 400 ก้อน 8,000 กิโลกรัม 2) ยาถ่ายพยาธิ จํานวน 150 ขวด 3) วิตามิน จํานวน 150 ขวด และ 4) น้ําเชื้อกระบือ จํานวน 500 โด๊ส พร้อมวัสดุ อุปกรณ์
นายลักษณ์ กล่าวต่อไปว่า กลุ่มวิสาหกิจควายแสนรู้ภูมิปัญญาท้องถิ่น เดิมคือหมู่บ้านอนุรักษ์ควายไทย บ้านโนนอุดม บ้านโนนสว่าง เป็นหมู่บ้านที่มีการเลี้ยงควายมากและได้รับการส่งเสริมสนับสนุนจากกรมปศุสัตว์ จนเกิดกลุ่มอาชีพเลี้ยงควายของอําเภอ และมีการจัดตั้งให้เป็นหมู่บ้านอนุรักษ์และพัฒนาควายไทย ในปี 2540 ได้รับงบประมาณหมวดอุดหนุน จํานวน 350,000 บาท ในปี 2547 และเคยเข้าประกวดได้รับรางวัลหมู่บ้านอนุรักษ์และพัฒนากระบือระดับประเทศ
ทั้งนี้ โครงการอนุรักษ์และพัฒนาการผลิตกระบือ ได้ดําเนินการในพื้นที่จังหวัดขอนแก่น โดยมีเกษตรกรเข้าร่วม 13 กลุ่ม ๆ ละ 10 ราย รวม 130 ราย ประกอบด้วย อ.อุบลรัตน์ 1 กลุ่ม อ.บ้านฝาง 1 กลุ่ม อ.หนองเรือ 1 กลุ่ม อ.หนองนาคํา 1 กลุ่ม อ.ชุมแพ 1 กลุ่ม อ.สีชมพู 1 กลุ่ม อ.น้ําพอง 2 กลุ่ม อ.บ้านไผ่ 2 กลุ่ม และ อ.ภูเวียง 3 กลุ่ม เกษตรกรมีแม่กระบือเดิม รวม 138 ตัว และแม่กระบือใหม่ 259 ตัว ลูกเกิด 361 ตัว (เพศผู้ 158 ตัว และเพศเมีย 203 ตัว) ปัจจุบันมีกระบือรวมทั้งสิ้น 758 ตัว สําหรับบ้านโนนสว่าง-โนนอุดม มีเกษตรกรเลี้ยงกระบือ 47 ครัวเรือน จํานวนกระบือทั้งสิ้น 1,200 ตัว แปลงหญ้าจํานวน 270 ไร่ และภายใต้โครงการอนุรักษ์และพัฒนาการผลิตกระบือ มีจํานวนกระบือทั้งสิ้น 249 ตัว พ่อพันธุ์1 ตัว แม่พันธุ์ 81 ตัว กระบือสาว 55 ตัว ลูกกระบือ 112 ตัว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai